กินยาคุมแผงแรกค่ะ21เม็ด พักหลังๆแฟนปล่อยในค่ะ ตอนนี้อยู่ในช่วงเว้น7วันเข้าวันที่5แล้วค่ะมีเลือดสีน้ำตาลออกมาไม่เลอะกกน.แต่ใช้มือแตะมีเลือดสีน้ำตาลค่ะ อยากทราบว่าเป็นเลือดประจำเดือนหรือเลือดล้างหน้าเด็กคะ กลัวท้องมากๆเลยค่ะ
สวัสดีค่ะ เลือดที่ออกจากช่องคลอดขณะกินยาคุม อาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง1-3เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นหากกินยาคุมทุกวันนั้น โอกาสตั้งครรภ์ขณะกินยามีน้อยมากในช่วงเว้นยา 7 วันนั้น เลือดที่ออกมาน่าจะเป็นเลือดประจำเดือนมากกว่าตอนนี้ถ้าเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติม